Hovedparten af de illegale migranter, som blev tilbageholdt efter at have passeret linjen, kom fra Syrien (619), Pakistan (58), Iran (44), Georgien (33) og Indien (28).

CYPOL-tallene for 2014 viste fortsat et fald i antallet af illegale migranter, der ulovligt passerede linjen fra Cyperns nordlige del til de regeringskontrollerede områder. Der var i 2014 970 illegale migranter, mens der i 2013, 2012 og 2011 var hhv. 1 043, 1 265 og 1 311 illegale migranter . CYPOL angiver som sandsynlig årsag, at der på grund af den økonomiske krise på Cypern var ringere beskæftigelsesudsigter, ligesom der i overensstemmelse med CYPOL's nye strategiplan for 2012-2015 til bekæmpelse af illegal migration var mere personale og flere patruljer.

Stabilitet, fast praksis ved overgangsstederne og retssikkerhed er afgørende for at nå målene i forordningen.

Republikken Cyperns myndigheder nægtede den 26. februar 2014 en tyrkiskcypriotisk bus med EU-borgere tilladelse til at passere ind i de regeringskontrollerede områder ved Agios Dhometios-overgangsstedet. Republikken Cypern har oplyst til Kommissionen, at føreren ganske vist havde en midlertidig tilladelse, men ikke tilladelse til at udøve vejtransporterhverv som krævet i henhold til forordning (EF) nr. 1071/2009 og national lov nr. 101 (I)/(2001). Kommissionen havde allerede oplyst Republikken Cyperns myndigheder om, at det hverken er nødvendigt eller passende at kræve tilladelse til at udøve vejtransporterhverv for så vidt angår et busselskab fra de områder, hvor gældende ret ikke finder anvendelse, og offentliggjort sin holdning .

De ovenfor nævnte CYPOL-tal omfatter imidlertid ikke oplysninger om personer og køretøjer, der passerer ved Pergamos- og Strovilia-overgangsstederne fra den nordlige del af Cypern . ESBA-rapporterne anslår på baggrund af oplysninger fra det tyrkiskcypriotiske samfund, at 108 893 græskcyprioter (tidligere: 84 551) passerede linjen til Cyperns nordlige del, og at 273 607 tyrkiskcyprioter (tidligere: 216 081) passerede linjen i den anden retning, mens 258 348 andre EU-borgere end cyprioter og tredjelandsstatsborgere passerede i begge retninger via de overgangssteder, som befinder sig inden for ESBA.

Det fremgår af de tal, der er indsamlet af det tyrkiskcypriotiske samfund, at der er sket en stigning i antallet af græskcyprioternes passager (nemlig 838 876) og en stigning i antallet af passager med græskcypriotiske køretøjer (nemlig 281 521) fra de regeringskontrollerede områder til den nordlige del af Cypern. De viser også, at der har været en nedgang i antallet af tyrkiskcypriotiske passager (nemlig 1 257 530) og passager med tyrkiskcypriotiske køretøjer i den anden retning (nemlig 484 186). 1 157 812 udlændinge passerede fra de regeringskontrollerede områder til Cyperns nordlige del.

Forordningen skaber et stabilt retsgrundlag for den frie bevægelighed for cyprioter, andre EU-borgere og tredjelandsstatsborgere, der passerer den grønne linje (i det følgende benævnt "linjen") ved de autoriserede overgangssteder. I 2014 var der i forhold til de foregående år en stigning i antallet af både græskcyprioter og tyrkiskcyprioter, der passerede linjen.

Rådets forordning (EF) nr. 866/2004 om en ordning i henhold til artikel 2 i protokol nr. 10 til tiltrædelsesakten (i det følgende benævnt "forordningen om den grønne linje") trådte i kraft den 1. maj 2004. Den fastlægger betingelserne for EU-rettens anvendelse på personers, varers og tjenesteydelsers passage af linjen mellem de områder i Republikken Cypern, hvor regeringen ikke udøver effektiv kontrol, og de områder, hvor den gør det. For at sikre, at disse regler anvendes effektivt, blev deres anvendelse udvidet til også at omfatte grænsen mellem de nævnte områder og det britiske baseområde Eastern Sovereign Base Area (i det følgende benævnt "ESBA") .

Af disse 970 illegale migranter søgte 717 personer (74 %), hovedparten af dem syrere (583), om international beskyttelse i Republikken Cypern.

Illegale migranter pågribes normalt i forbindelse med kontrol ved linjen og i lufthavnene, når de forsøger at rejse ud af Cypern. Tredjelandsstatsborgere, der søger international beskyttelse, bliver normalt identificeret på politistationer, når de ansøger om asyl.

CYPOL's konstatering af, at de illegale migranter er ankommet til de regeringskontrollerede områder ved at krydse linjen, bygger på de samme kriterier som de foregående år, hovedsagelig oplysninger, der fremgår af deres dokumenter, erklæringer fra migranter og andre former for dokumentation.

CYPOL's analyse viser, at de fleste af de illegale migranter, der blev tilbageholdt i de regeringskontrollerede områder efter ulovligt at have krydset linjen, først var ankommet til den nordlige del af Cypern fra tyrkisk område.

Det tyrkiskcypriotiske samfund oplyste Kommissionen om, at der i den nordlige del af Cypern gøres en indsats for at forhindre illegal migration. Ifølge de modtagne oplysninger blev 2 160 personer (alle fra tyrkisk område) i 2014 nægtet indrejse i den nordlige del af Cypern ved forskellige overgangssteder, og 777 personer, der blev tilbageholdt i den nordlige del af Cypern , blev sendt tilbage til tyrkisk område, som var det sidste sted, de havde besøgt, inden de ankom til øen.

Repræsentanter fra de to samfund mødes regelmæssigt i en fælles teknisk komité for kriminalitet (i det følgende benævnt "TCCCM"), som opererer i FN-regi. Som et supplement til denne komité bruger de to samfund også fortsat aktivt det tidligere oprettede "fælles kommunikationsrum", som udgør et forum for udveksling af oplysninger om kriminelle anliggender. Godt samarbejde har ført til, at der er indledt strafferetlige undersøgelser. Som det også er blevet bemærket af FN's generalsekretær, var den første udpegning af politibetjente i tjeneste til græskcypriotiske repræsentanter i TCCCM ensbetydende med et stort skridt fremad for samarbejdet.

CYPOL beskrev samarbejdet med andre relevante regeringskontorer og ESBA-administrationen som meget godt.

Eastern Sovereign Base Area (ESBA)

Generelt er den illegale migration fra den nordlige del af Cypern via ESBA faldet en smule. I 2014 blev 9 illegale migranter tilbageholdt efter at have passeret linjen ulovligt. 1 301 personer blev nægtet passage, langt størstedelen af dem tyrkiske statsborgere. Andre udlændinge var navnlig turister fra USA, Rusland og Australien, som ankom via Cyperns nordlige del. Disse personer blev henvist til overgangsstedet Agios Dhometios for at få deres dokumenter behandlet i henhold til Republikken Cyperns indrejsebetingelser .

SBA-medarbejdere beskriver fortsat deres samarbejde med Republikken Cypern som værende fremragende.

Uden for overgangsstederne foretager SBA-politiet en vilkårlig, risikobaseret og efterretningsorienteret patruljering for at forhindre illegal migration. Disse patruljeringer suppleres af SBA's told- og militærenheders patruljeringer.

En række "uautoriserede overgangssteder" i eller tæt ved landsbyen Pergamos, som anvendes af de lokale indbyggere og landmænd, er særligt vanskelige at kontrollere. Som nævnt i tidligere rapporter giver disse "uautoriserede overgangssteder" stadig anledning til bekymring, og der bør findes en passende løsning, som er i overensstemmelse med artikel 5, stk. 2, i protokol nr. 3 til tiltrædelsesakten fra 2003 . SBA har oplyst, at der hurtigt kan sendes personale til "uautoriserede overgangssteder", hvis der er behov for det.

2.VAREPASSAGE

2.1.Handelsværdi

I henhold til artikel 8 i Kommissionens forordning (EF) nr. 1480/2004 indberettede det tyrkiskcypriotiske handelskammer og Republikken Cyperns myndigheder månedligt de varer (art, mængde og værdi), for hvilke der var udstedt ledsagedokumenter. Begge parters rapporter omfatter varer, der er kommet ind i de regeringskontrollerede områder via overgangsstederne Pergamos og Strovilia, som hører under SBA-administrationens myndighed.

Ifølge TCCoC beløb den samlede værdi for de varer, for hvilke der var udstedt ledsagedokumenter, sig til 3 911 189 EUR (tidligere: 4 311 615). Disse tal angiver et fald på 9,3 % af den samlede værdi for varer, for hvilke der var udstedt ledsagedokumenter, sammenlignet med 2013.

Ifølge rapporter fra Republikken Cyperns myndigheder steg den samlede handelsværdi af varer, der passerede linjen, med 3,1 % til 3 520 045 EUR. Stigningen har været mærkbar for så vidt angår plastprodukter, byggematerialer, aluminiums-/PVC-produkter og frisk fisk. De berørte parter angiver stabiliseringen af den økonomiske krise som hovedårsagen til denne stigning.

Selv om handelsstrømmen fra de regeringskontrollerede områder til den nordlige del af Cypern ikke er omhandlet af forordningen om den grønne linje, steg den med ca. 56 % — fra 799 910 EUR i 2013 til 1 246 930 EUR i 2014 — ifølge tal fra Cyperns handels- og industrikammer (i det følgende benævnt "CCCI"). Handelsstrømmen fra de regeringskontrollerede områder til Cyperns nordlige del tegner sig for 35,4 % af handelen i den modsatte retning (23,4 % i 2013).

Det tyrkiskcypriotiske samfund anvender fortsat en handelsordning, som i princippet "afspejler" restriktionerne i forordningen om den grønne linje. Denne handelsordning anvendes dog ikke altid konsekvent, hvilket gør det vanskeligt at etablere varige handelsforbindelser. Fra tyrkiskcypriotisk side anføres det åbent, at hovedårsagen er ønsket om at beskytte de lokale virksomheder.

2.2.Varetyper